ཚང་མའི་གཏམ་བཤད་གསན་རྗེས་ཞི་ཅིན་ཕིང་གིས་གསུང་བཤད་གལ་ཆེན་གནང་ཞིང་།ཁོང་གིས་སྤྱི་ཡོངས་ནས་བལྟས་ན་འབྲི་ཆུའི་དཔལ་འབྱོར་ཁུལ་འཕེལ་རྒྱས་ཀྱི་འཐབ་ཇུས་ལག་ལེན་བསྟར་བར་ལས་དོན་སྤེལ་ཤུགས་ཆེ་རུ་གཏོང་དགོས།ངེས་པར་དུ་ཀྲུང་ཧྭ་མི་རིགས་ཀྱི་ཕུགས་ཕན་ལ་བསམ་གཞིག་བྱས་ཏེ་འབྲི་ཆུའི་སྣོད་བཅུད་ཁོར་ཡུག་སླར་གསོ་བྱ་རྒྱུ་དེ་རྣམ་གནོན་རང་བཞིན་གྱི་གནས་བབ་ཐོག་བཞག་ནས་སྲུང་སྐྱོང་ཆེ་མོ་བྱ་རྒྱུར་མཉམ་དུ་དམ་འཛིན་དང་གསར་སྤེལ་ཆེ་མོ་མི་བྱེད་པར་འབྲི་ཆུའི་དཔལ་འབྱོར་ཁུལ་དེ་སྣོད་བཅུད་དེ་བས་མཛེས་སྡུག་ལྡན་པ་དང་།འགྲིམ་འགྲུལ་དེ་བས་ཤར་གཏོང་ཐུབ་པ།དཔལ་འབྱོར་དེ་བས་མཐུན་སྦྱོར།ཁྲོམ་ར་དེ་བས་གཅིག་གྱུར།ལམ་སྲོལ་དེ་བས་ཚན་རིག་དང་མཐུན་པ་བཅས་ཀྱི་དཔལ་འབྱོར་ཁུལ་རྩེ་གྲ་ཧུར་ཐག་བསྐྲུན་ནས་སྣོད་བཅུད་སྔོན་ལ་འཇོག་པ་དང་ལྗང་མདོག་འཕེལ་རྒྱས་གཏོང་བའི་ལམ་བུ་གསར་པ་ཞིག་འཚོལ་ཞིབ་བྱེད་དགོས་ཞེས་ནན་བཤད་གནང་བ་རེད།